CELEX: 62015TN0293
Language: sk
Date: 2015-06-05 00:00:00
Title: Vec T-293/15: Žaloba podaná 5. júna 2015 – Banimmo/Komisia

20.7.2015   
            
            
               SK
            
            
               Úradný vestník Európskej únie
            
            
               C 236/49
            
         Žaloba podaná 5. júna 2015 – Banimmo/Komisia
   (Vec T-293/15)
   (2015/C 236/65)
   Jazyk konania: francúzština
   
      Účastníci konania
   
   
      Žalobkyňa: Banimmo SA (Brusel, Belgicko) (v zastúpení: V. Ost a M. Vanderstraeten, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie,
            
         
               —
            
            
               uložil Komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod založený na porušení povinnosti odôvodnenia, práva žalobkyne na riadnu správu vecí verejných a jej práva na účinnú súdnu ochranu, keďže napriek naliehavým žiadostiam žalobkyne jej Komisia nikdy neoznámila dôvody zamietnutia jej ponuky.
            
         
               2.
            
            
               Druhý žalobný dôvod založený na zmene určitých podstatných prvkov dotknutého oznámenia o prieskume nehnuteľností v priebehu konania, čím bola porušená zásada transparentnosti a zásada rovnosti medzi uchádzačmi.
            
         
               3.
            
            
               Tretí žalobný dôvod založený na porušení zásady transparentnosti, keďže Komisia viedla rokovania s rôznymi uchádzačmi nepredvídateľným a málo transparentným spôsobom, pričom oficiálne neoznámila jednotlivé štádiá konania a lehoty na predloženie ponúk.